CELEX: C2007/297/09
Language: sl
Date: 2007-12-08 00:00:00
Title: Zadeva C-411/05: Sodba Sodišča (veliki senat) z dne 16. oktobra 2007 (predlog za sprejetje predhodne odločbe Juzgado de lo Social de Madrid – Španija) – Félix Palacios de la Villa proti Cortefiel Servicios SA (Direktiva 2000/78/ES – Enako obravnavanje pri zaposlovanju in delu – Obseg – Kolektivna pogodba, ki predvideva prenehanje delovnega razmerja, ko delavec dopolni 65 let in izpolnjuje pogoje za starostno pokojnino – Diskriminacija zaradi starosti – Upravičenost)

8.12.2007   
            
            
               SL
            
            
               Uradni list Evropske unije
            
            
               C 297/6
            
         Sodba Sodišča (veliki senat) z dne 16. oktobra 2007 (predlog za sprejetje predhodne odločbe Juzgado de lo Social de Madrid – Španija) – Félix Palacios de la Villa proti Cortefiel Servicios SA
   (Zadeva C-411/05) (1)
   
   (Direktiva 2000/78/ES - Enako obravnavanje pri zaposlovanju in delu - Obseg - Kolektivna pogodba, ki predvideva prenehanje delovnega razmerja, ko delavec dopolni 65 let in izpolnjuje pogoje za starostno pokojnino - Diskriminacija zaradi starosti - Upravičenost)
   (2007/C 297/09)
   Jezik postopka: španščina
   Predložitveno sodišče
   Juzgado de lo Social de Madrid
   Stranki v postopku v glavni stvari
   
      Tožeča stranka: Félix Palacios de la Villa
   
      Tožena stranka: Cortefiel Servicios SA
   Predmet
   Predlog za sprejetje predhodne odločbe – Juzgado de lo Social de Madrid – Razlaga člena 2(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu (UL L 303, str. 16) – Nacionalna ureditev prenosa, ki zajema prehodno določbo, ki šteje za veljavne klavzule o obvezni upokojitvi v kolektivnih pogodbah, ki niso upravičene s cilji politike zaposlovanja
   Izrek
   Prepoved vsake diskriminacije zaradi starosti, kot jo ureja Direktiva Sveta 2000/78 z dne 27. novembra 2000 o splošnih okvirih enakega obravnavanja pri zaposlovanju in delu, je treba razlagati v smislu, da ne nasprotuje nacionalni ureditvi, kot je v postopku v glavni stvari, na podlagi katere so veljavne klavzule o obvezni upokojitvi, ki jih vsebujejo kolektivne pogodbe in ki zahtevajo zgolj to, da delavci dopolnijo upokojitveno starost 65 let, ki jo določa nacionalna ureditev, in izpolnijo druge pogoje o socialni varnosti za pridobitev starostne pokojnine iz prispevkov, če
   
               —
            
            
               je navedeni ukrep, ki temelji na starosti, v okviru nacionalnega prava objektivno in razumno utemeljen z legitimnim ciljem v zvezi z zaposlovalno politiko in delovnim trgom, in
            
         
               —
            
            
               načini uresničevanja tega cilja v splošnem interesu za ta namen niso nerazumni in nepotrebni.
            
         
      (1)  UL C 36, 11.2.2006.